钦定古今图书集成/理学汇编/文学典/第010卷 > 杨慎丹铅总录 > 《深赞文章之妙》
## 钦定古今图书集成/理学汇编/文学典/第010卷 > 杨慎丹铅总录 > 《深赞文章之妙》

王半山评欧文云：“积于中者，浩如江河之停蓄；发于
外者，烂如日星之光辉。其清音幽韵，凄如飘风急雨
之骤至；其雄辞闳辨，快如轻车骏马之奔驰。”又称《老
泉文》云：“其光芒灿烂，若引星辰而上也；其逸驰奔放，
若决江河而下也。”叶水心称李㢲岩之文曰：“风霆怒
而江河流，六骥饲而八音和，春晖秋明而海澄岳静”
也。《曾点之瑟》方希，化人之酒欲清。